title: 87/503/EØF: Rådets afgørelse af 14. september 1987 om indgåelse af aftalen i form af brevveksling mellem Det Europæiske Økonomiske Fællesskab og Republikken Haiti om handel med tekstilvarer

text:
15 . 10 . 87                                   De Europæiske Fællesskabers Tidende                                       Nr . L 292 / 49
                                                      RÅDETS AFGØRELSE
                                                       af 14 . september 1987
                  om indgåelse af aftalen i form af brevveksling mellem Det Europæiske Økonomiske Fællesskab
                                        og Republikken Haiti om handel med tekstilvarer
                                                           ( 87 / 503 / EØF )
RÅDET FOR DE EUROPÆISKE FÆLLESSKABER HAR —                               handel med tekstilvarer godkendes herved på Fællesskabets
                                                                         vegne .
under henvisning til Traktaten om Oprettelse af Det Euro
pæiske Økonomiske Fællesskab , særlig artikel 113 ,
                                                                         2.     Teksten til aftalen er knyttet til denne afgørelse .
under henvisning til forslag fra Kommissionen , og
ud fra følgende betragtninger :
                                                                                Artikel 2
Aftalen i form af brevveksling mellem Det Europæiske
Økonomiske Fællesskab og Republikken Haiti om handel
                                                                         Formanden for Rådet bemyndiges til at udpege den person ,
med tekstilvarer , der er paraferet i Bruxelles den 6 . august
                                                                         der er beføjet til at undertegne aftalen med bindende virkning
1986 , og som anvendes midlertidigt fra den 1 . januar 1987 i            for Fællesskabet .
henhold til Rådets afgørelse af 11 . december 1986 , bør
godkendes —
TRUFFET FØLGENDE AFGØRELSE :
                                                                         Udfærdiget i Bruxelles , den 14 . september 1987 .
                           Artikel 1                                                                                På Rådets vegne
1.     Aftalen i form af brevveksling mellem Det Europæiske                                                     U. ELLEMANN-JENSEN
Økonomiske Fællesskab og Republikken Haiti om                                                                          Formand


title: Rådets afgørelse (EU) 2016/2143 af 1. december 2016 om den holdning, der skal indtages på Den Europæiske Unions vegne i Udvalget for Handel og Udvikling Cariforum-EU under den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side for så vidt angår nedsættelse af et særligt udvalg for landbrug og fiskeri

text:
               7.12.2016

               DA

               Den Europæiske Unions Tidende

               L 332/18

         RÅDETS AFGØRELSE (EU) 2016/2143
   af 1. december 2016
   om den holdning, der skal indtages på Den Europæiske Unions vegne i Udvalget for Handel og Udvikling Cariforum-EU under den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side for så vidt angår nedsættelse af et særligt udvalg for landbrug og fiskeri
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207 sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side (1) (»aftalen«) blev undertegnet den 15. oktober 2008 og har fundet midlertidig anvendelse siden den 29. december 2008.

               (2)

               I medfør af aftalens artikel 230, stk. 4, kan Udvalget for Handel og Udvikling Cariforum-EU nedsætte og overvåge særlige udvalg inden for områder, der falder under udvalgets kompetence.

               (3)

               For at nå målene i aftalens artikel 37 bør der nedsættes der et særligt udvalg for landbrug og fiskeri med henblik på en mere effektiv behandling af spørgsmål inden for landbrug og fiskeri, som aftalt på de foregående møder i Udvalget for Handel og Udvikling Cariforum-EU.

               (4)

               Det er på sin plads at fastlægge den holdning, der skal indtages på Unionens vegne i Udvalget for Handel og Udvikling Cariforum-EU for så vidt angår nedsættelse af et særligt udvalg for landbrug og fiskeri.

               (5)

               Den holdning, som Unionen skal indtage i Udvalget for Handel og Udvikling Cariforum-EU, bør derfor baseres på det udkast til afgørelse, der er knyttet til nærværende afgørelse —

         VEDTAGET DENNE AFGØRELSE:
   Artikel 1
   Den holdning, som på Unionens vegne skal indtages i Udvalget for Handel og Udvikling Cariforum-EU, der er nedsat ved den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side, for så vidt angår nedsættelse af et særligt udvalg for landbrug og fiskeri, baseres på det udkast til afgørelse fra Udvalget for Handel og Udvikling Cariforum-EU, der er knyttet til nærværende afgørelse.
   Unionens repræsentanter i Udvalget for Handel og Udvikling Cariforum-EU kan uden yderligere afgørelse truffet af Rådet tiltræde tekniske ændringer af udkastet til afgørelse.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 1. december 2016.

            På Rådets vegne

         A. ÉRSEK

            Formand

      (1)  EUT L 289 af 30.10.2008, s. 3.

      UDKAST TIL
      AFGØRELSE Nr. …/2016 TRUFFET AF UDVALGET FOR HANDEL OG UDVIKLING CARIFORUM-EU
      af …
      der er nedsat ved den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side, om nedsættelse af et særligt udvalg for landbrug og fiskeri
      UDVALGET FOR HANDEL OG UDVIKLING CARIFORUM-EU HAR —
      under henvisning til den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side, særlig artikel 230, stk. 4, litra a),
      under henvisning til forretningsordenen for Udvalget for Handel og Udvikling Cariforum-EU, der blev nedsat af Det Fælles Råd Cariforum-EU den 17. maj 2010 ved afgørelse nr. 1/2010, særlig artikel 11, og
      ud fra den betragtning, at det er hensigtsmæssigt at nedsætte et særligt udvalg for landbrug og fiskeri for at nå de mål, der er fastsat i bestemmelserne om landbrug og fiskeri i den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side (»aftalen«) —
      VEDTAGET DENNE AFGØRELSE:
      Artikel 1
      1.   Hermed nedsættes Det særlige Udvalg for Landbrug og Fiskeri Cariforum-EU, som skal udføre de opgaver, der er fastsat i artikel 2.
      2.   Det Særlige Udvalg for Landbrug og Fiskeri Cariforum-EU skal også være et forum, hvor parterne kan udveksle erfaringer, oplysninger og bedste praksis og konsultere hinanden om alle emner, der vedrører målene i aftalens del II, afsnit I, kapitel 5, og har relevans for handelen mellem parterne.
      Artikel 2
      Det Særlige Udvalg for Landbrug og Fiskeri skal:

                  a)

                  løbende overvåge alle aspekter af aftalens del II, afsnit I, kapitel 5 — Landbrug og fiskeri

                  b)

                  løbende overvåge alle andre aspekter af aftalen, der vedrører landbrug og fiskeri, herunder følgende områder i del II, afsnit I — Varehandel:

                              i)

                              Kapitel 1 — alle spørgsmål vedrørende handel med landbrugsprodukter og fiskevarer, herunder told

                              ii)

                              Kapitel 3 — artikel 28 — Landbrugseksportsubsidier

                              iii)

                              Kapitel 6 — Tekniske handelshindringer, når de vedrører landbrugsprodukter og fiskevarer, og

                              iv)

                              Kapitel 7 — Sundheds- og plantesundhedsforanstaltninger, når de vedrører landbrugsprodukter og fiskevarer

                  c)

                  løbende overvåge alle aspekter af afsnit IV, kapitel 2 — Innovation og intellektuel ejendomsret, når de vedrører landbrugsprodukter og fiskevarer, herunder artikel 145 — Geografiske betegnelser, og artikel 149 — Plantesorter

                  d)

                  indgå i en dialog om spørgsmål vedrørende landbrug og fiskeri, herunder på følgende områder:

                              i)

                              produktion og forbrug af landbrugsprodukter og handel hermed samt markedsudviklingen for landbrugsprodukter og fiskevarer

                              ii)

                              fremme af investering i og overførsel af viden til Cariforumlandenes landbrugs-, fødevare- og fiskerisektor, herunder aktiviteter i mindre målestok

                              iii)

                              politikker, lovgivning og regler vedrørende landbrug, landdistriktsudvikling og fiskeri

                              iv)

                              politiske og institutionelle ændringer, der er nødvendige for at understøtte omlægningen af landbrugs- og fiskerisektoren samt udformningen og gennemførelsen af regionale politikker for landbrug, fødevarer, landdistriktsudvikling og fiskeri med sigte på regional integration

                              v)

                              nye teknologier, forskning og innovation samt politikker og foranstaltninger for kvalitet, og

                              vi)

                              handelspolitisk udvikling vedrørende råvarer og traditionelle landbrugsprodukter, herunder bananer, rom, ris og sukker

                  e)

                  bistå Udvalget for Handel og Udvikling Cariforum-EU i udførelsen af følgende funktioner:

                              i)

                              overvåge og være ansvarlig for gennemførelsen og den korrekte anvendelse af aftalens bestemmelser vedrørende landbrug og fiskeri samt drøfte og anbefale prioriteringer for samarbejdet i den forbindelse

                              ii)

                              overvåge den videre udvikling af aftalens bestemmelser vedrørende landbrug og fiskeri og evaluere resultaterne af deres anvendelse

                              iii)

                              træffe foranstaltninger til at undgå tvister og til at bilægge tvister, der måtte opstå, vedrørende fortolkningen eller anvendelsen af bestemmelser i aftalen vedrørende landbrug og fiskeri i overensstemmelse med aftalens del III

                              iv)

                              drøfte og træffe foranstaltninger, der kan lette handel, investering og forretningsmuligheder i landbrugs- og fiskerisektoren mellem parterne, og

                              v)

                              drøfte ethvert anliggende, der vedrører aftalens bestemmelser om landbrug og fiskeri, og ethvert emne, som kan påvirke opfyldelsen af målene i aftalen

                  f)

                  rette henstillinger til Udvalget for Handel og Udvikling Cariforum-EU med henblik på at fremme gennemførelsen og anvendelsen af aftalens bestemmelser vedrørende landbrug og fiskeri.

            Artikel 3
      Det Særlige Udvalg for Landbrug og Fiskeri består af repræsentanter for Kommissionen på den ene side og af repræsentanter for Cariforumdirektoratet og de undertegnende Cariforumlande på den anden side.
      Artikel 4
      Denne afgørelse træder i kraft den ….

         Udfærdiget i …

               På vegne af Udvalget for Handel og

               Udvikling Cariforum-EU


Avis juridique important

|

31997D0872

97/872/EF: Rådets afgørelse af 16. december 1997 om et EF-handlingsprogram til fremme af ikke-statslige organisationer, som først og fremmest er aktive inden for miljøbeskyttelse

EF-Tidende nr. L 354 af 30/12/1997 s. 0025 - 0029

RÅDETS AFGØRELSE af 16. december 1997 om et EF-handlingsprogram til fremme af ikke-statslige organisationer, som først og fremmest er aktive inden for miljøbeskyttelse (97/872/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 130 S, stk. 1,under henvisning til forslag fra Kommissionen (1),under henvisning til udtalelse fra Det Økonomiske og Sociale Udvalg (2),i henhold til fremgangsmåden i traktatens artikel 189 C (3), ogud fra følgende betragtninger:(1) Traktaten indeholder bestemmelser om udvikling og gennemførelse af en fællesskabspolitik på miljøområdet og opstiller de mål og principper, der skal gælde for denne politik;(2) ved den resolution, der blev vedtaget af Rådet og repræsentanterne for medlemsstaternes regeringer, forsamlet i Rådet den 1. februar 1993, opstilledes et fællesskabsprogram for politik og virke inden for miljø og bæredygtig udvikling (femte handlingsprogram på miljøområdet) (4);(3) i henhold til den fælles erklæring fra Europa-Parlamentet, Rådet og Kommissionen af 30. juni 1982 om forskellige foranstaltninger til sikring af en bedre afvikling af budgetproceduren (5) skal der vedtages en retsforskrift, inden bevillinger på budgettet til nye væsentlige fællesskabsforanstaltninger kan anvendes;(4) Kommissionen gav i sin meddelelse til budgetmyndigheden om retsgrundlag og maksimumsbeløb tilsagn om at fremsætte forslag til et retsgrundlag for tilskud, der ydes i henhold til budgettets artikel B4-306 - oplysning og tilskud;(5) ikke-statslige organisationer (NGO'er), der er aktive inden for miljøbeskyttelse, kan bidrage til Fællesskabets miljøpolitik som fastlagt i traktatens artikel 130 R;(6) disse NGO'ers aktiviteter med hensyn til konkrete miljøbeskyttelsesforanstaltninger og til generelt at gøre befolkningen mere bevidst om behovet for at beskytte miljøet bør fremmes;(7) de nationale, regionale og lokale miljø-NGO'ers muligheder for at udveksle perspektiver, problemstillinger og mulige løsninger på miljøproblemer på fællesskabsplan bør øges;(8) i femte handlingsprogram hedder det, at alle de relevante aktører, herunder Kommissionen og miljøorganisationerne, der arbejder i fællesskab, bør iværksætte samordnede foranstaltninger og være fælles om ansvaret for at virkeliggøre målet om bæredygtig udvikling;(9) de europæiske miljø-NGO'er spiller en central rolle med hensyn til at samordne og kanalisere oplysninger og synspunkter om de nye perspektiver til Kommissionen, f.eks. om problemer i forbindelse med naturbeskyttelse og grænseoverskridende forurening, som ikke kan behandles eller ikke bliver behandlet fyldestgørende på nationalt eller lokalt plan;(10) der bør derfor, i overensstemmelse med subsidiaritetsprincippet, udformes et handlingsprogram til fremme af de europæiske miljø-NGO'ers aktiviteter;(11) miljø-NGO'er benytter sig ofte af frivillig arbejdskraft og modtager ofte gaver i naturalier; der kan (med indtil 10 % af de samlede tilskudsberettigede omkostninger) tages hensyn til dette særlige forhold i organisationernes bogføring ved vurderingen af deres indtægter og udgifter samt i forbindelse med ansøgninger om tilskud;(12) den finansielle støtte bør ydes på en sådan måde, at der tages hensyn til kravet om åbenhed i forbindelse med anvendelsen af støtten;(13) det er vigtigt at indkredse de prioriterede indsatsområder, hvortil der kan ydes støtte gennem fællesskabsprogrammet;(14) der skal fastsættes detaljerede regler for fællesskabsstøtte under programmet;(15) det skal efter den 31. december 2001 være muligt at videreføre programmet eller at afslutte det;(16) der bør skabes en mekanisme, hvorved tilskud fra Fællesskabet kan tilpasses de foranstaltninger, hvortil der skal ydes tilskud;(17) der skal udarbejdes effektive metoder til overvågning, vurdering og evaluering, og potentielle tilskudsmodtagere og offentligheden skal sikre passende oplysninger;(18) i lyset af erfaringerne med de første tre år af programmet bør der foretages en vurdering med henblik på at afgøre, om det skal videreføres;(19) der anføres i denne afgørelse et finansielt referencegrundlag som omhandlet i punkt 2 i Europa-Parlamentets, Rådets og Kommissionens erklæring af 6. marts 1995 for hele programmets varighed, uden at dette berører budgetmyndighedens beføjelser i henhold til traktaten -TRUFFET FØLGENDE AFGØRELSE:Artikel 1 Der indføres hermed et EF-handlingsprogram til fremme af NGO'er inden for miljøbeskyttelse. Det overordnede mål med programmet er at bidrage til at udvikle og gennemføre Fællesskabets miljøpolitik og -forskrifter ved at fremme aktiviteter, der udføres af NGO'er, som først og fremmest er aktive inden for miljøbeskyttelse på europæisk plan.I denne afgørelse forstås ved miljø-NGO'er uafhængige nonprofitorganisationer, der først og fremmest er aktive inden for miljøbeskyttelse og har miljømæssige formål, der tager sigte på almenvellet.Artikel 2 1. De indsatsområder, hvortil der kan ydes finansiel støtte fra Fællesskabet, er opført i bilaget.2. Der kan ydes finansiel støtte fra Fællesskabet til aktiviteter, som er af betydning for Fællesskabet, som bidrager betydeligt til videreudvikling og gennemførelse af Fællesskabets miljøpolitik og -forskrifter, og som er i overensstemmelse med de principper, der ligger til grund for femte handlingsprogram.Den i ovenstående afsnit omhandlede støtte skal navnlig dække miljø-NGO'ers oplysningskampagner og -foranstaltninger, informations- og dokumentationsinfrastrukturer samt demonstrationsprojekter og samordningsaktiviteter, som organisationerne selv har iværksat.Artikel 3 1. Kommissionen opstiller de prioriterede aktiviteter, der skal gennemføres på de i bilaget anførte indsatsområder.2. De i stk. 1 omhandlede aktiviteter udvælges på grundlag af generelle kriterier, som f.eks.:- forsvarligt costbenefitforhold- vedvarende multiplikatorvirkning på europæisk plan- effektivt og velafbalanceret samarbejde mellem de forskellige partnere med hensyn til planlægning og gennemførelse af aktiviteterne samt finansiel deltagelse- bidrag til en multinational strategi og især til grænseoverskridende samarbejde inden for Fællesskabet, og, hvis det er relevant, over grænserne med nabolande.3. Kommissionen fastsætter de supplerende kriterier, der skal anvendes ved udvælgelsen af de aktiviteter, der skal finansieres.Artikel 4 Den finansielle støtte består i et tilskud fra Fællesskabet til miljø-NGO'ers aktiviteter. Kun NGO'er, der arbejder på europæisk plan som led i deres generelle arbejdsprogram, kan modtage tilskud til dækning af administrationsomkostninger.Artikel 5 Kommissionen sikrer, at der er sammenhæng og komplementaritet mellem Fællesskabets aktiviteter og -projekter til gennemførelse af dette program og andre EF-programmer og -initiativer.Artikel 6 1. Dette program iværksættes den 1. januar 1998 og afsluttes den 31. december 2001.Det finansielle referencegrundlag til gennemførelsen af dette program er for perioden 1998-2001 på 10,6 mio. ECU.De årlige bevillinger godkendes af budgetmyndigheden inden for rammerne af det finansielle overslag.2. Fællesskabets samlede tilskud må i princippet ikke overstige 50 % af de budgetterede aktiviteter og administrationsudgifter som omhandlet i artikel 4.3. Fællesskabets støtte ydes til aktiviteter, som skal gennemføres samme år eller året efter ydelsen af tilskuddet.Der kan på grundlag af behørig dokumentation tages hensyn til ulønnet arbejdskraft eller naturaliebidrag i et omfang på op til 10 % af de samlede tilskudsberettigede omkostninger ved opgørelse af miljø-NGO'ers indtægter og udgifter.4. For at modtage tilskud på over 150 000 ECU, skal den ikke-statslige organisations regnskaber for de foregående to år samt den periode, hvori tilskuddet anvendes, være attesteret af en autoriseret revisor. For at modtage tilskud på under 150 000 ECU, skal den ikke-statslige organisations regnskaber foreligge i en form, der anerkendes af Kommissionen, for de foregående to år og videreføres i denne form i den periode, hvori tilskuddet anvendes.Artikel 7 1. Kommissionen offentliggør en meddelelse i De Europæiske Fællesskabers Tidende med angivelse af de prioriterede aktiviteter, der skal finansieres, og en beskrivelse af udvælgelses- og tildelingskriterierne samt af ansøgnings- og godkendelsesproceduren.2. Forslag til aktiviteter med henblik på tilskud indgives til Kommissionen af NGO'er, der opererer på europæisk plan, og som fremmer miljøbeskyttelsesforanstaltninger af særlig betydning for Fællesskabet.3. Indkaldelse af forslag til aktiviteter under dette program offentliggøres i De Europæiske Fællesskabers Tidende hvert år inden den 31. januar. Efter en vurdering af forslagene træffer Kommissionen inden den 31. maj afgørelse om, hvilke aktiviteter den vil finansiere. Denne afgørelse skal resultere i en aftale om partnernes rettigheder og forpligtelser, der indgås med de tilskudsmodtagere, der har ansvaret for gennemførelsen.4. Tilskuddets størrelse, de finansielle procedurer og kontrolforanstaltninger såvel som alle de tekniske betingelser for ydelse af tilskuddet fastsættes på grundlag af modtagerens generelle arbejdsprogram, navnlig under hensyntagen til de pågældende aktiviteters karakteristika, og nedfældes i den aftale, der indgås med modtagerne.Artikel 8 1. For at sikre et vellykket udfald af de aktiviteter, der gennemføres af miljø-NGO'er, der modtager finansiel støtte fra Fællesskabet, træffer Kommissionen foranstaltninger til- at kontrollere, at de aktiviteter, som er foreslået Kommissionen, er gennemført på tilfredsstillende måde- at forebygge og skride ind imod uregelmæssigheder- at tilbagekræve beløb, der er modtaget uberettiget som følge af misbrug eller forsømmelse.2. Uden at dette berører revision foretaget af Revisionsretten i medfør af traktatens artikel 188 C eller kontrol udført i medfør af traktatens artikel 209 C, kan tjenestemænd eller andre ansatte ved Kommissionen udføre kontrol på stedet, herunder stikprøvekontrol, med aktiviteter, der finansieres under dette program.Kommissionen giver modtageren forudgående meddelelse om eventuel kontrol på stedet, medmindre der er begrundet mistanke om svig og/eller misbrug.3. Modtagere af tilskud skal kunne stille alle bilag for udgifter til en given aktivitet til rådighed for Kommissionen i en periode på fem år efter den sidste udbetaling i forbindelse med aktiviteten.Artikel 9 1. Kommissionen kan nedsætte, indstille eller tilbagekræve tilskud, der er ydet til en aktivitet, hvis den konstaterer uregelmæssigheder, eller hvis det viser sig, at aktiviteten, uden Kommissionens godkendelse, har undergået en betydelig ændring, som er i strid med målet for gennemførelsesvilkårene for aktiviteten.2. Hvis fristerne er overskredet, eller hvis udviklingen i gennemførelsen af en aktivitet kun berettiger til en del af det ydede tilskud, anmoder Kommissionen modtageren om at fremsætte sine bemærkninger inden for en given frist. Giver modtageren ikke et fyldestgørende svar, kan Kommissionen annullere resten af tilskuddet og kræve øjeblikkelig tilbagebetaling af allerede udbetalte beløb.3. Enhver uretmæssig udbetaling skal tilbagebetales til Kommissionen. Der kan lægges renter på beløb, der ikke tilbagebetales rettidigt. Kommissionen fastsætter detaljerede regler for gennemførelsen af dette stykke.Artikel 10 1. Kommissionen sikrer effektiv overvågning af gennemførelsen af aktiviteter, der finansieres af Fællesskabet. Denne overvågning finder sted på grundlag af rapporter i henhold til de procedurer, som Kommissionen og modtageren har aftalt, og omfatter også stikprøvekontrol.2. Modtageren forelægger Kommissionen en rapport for hver enkelt aktivitet senest tre måneder efter afslutningen heraf. Kommissionen fastsætter rapportens form og indhold.Artikel 11 En liste over tilskudsmodtagerne og de aktiviteter, der finansieres under dette program, offentliggøres hvert år tillige med det tildelte beløb i De Europæiske Fællesskabers Tidende.Artikel 12 1. Kommissionen aflægger hvert år rapport til Europa-Parlamentet og Rådet om programmets gennemførelse.2. Senest den 31. december 2000 forelægger Kommissionen Europa-Parlamentet og Rådet en beretning om gennemførelsen af dette program i løbet af de første tre år og fremsætter eventuelt forslag til tilpasninger med henblik på at videreføre eller afslutte programmet.Rådet træffer i overensstemmelse med traktaten afgørelse om, hvorvidt programmet skal videreføres efter den 1. januar 2002.Artikel 13 Denne afgørelse anvendes fra den 1. januar 1998 og dækker en fireårig periode.Udfærdiget i Bruxelles, den 16. december 1997.På Rådets vegneJ. LAHUREFormand(1) EFT C 104 af 3. 4. 1997, s. 11, ogEFT C 104 af 3. 4. 1997, s. 15.(2) EFT C 204 af 15. 7. 1996, s. 1.(3) Europa-Parlamentets udtalelse af 13. november 1996 (EFT C 362 af 2. 12. 1996, s. 130), Rådets fælles holdning af 24. april 1997 (EFT C 188 af 19. 6. 1997, s. 1) og Europa-Parlamentets afgørelse af 18. september 1997 (EFT C 304 af 6. 10. 1997, s. 107).(4) EFT C 138 af 17. 5. 1993, s. 1.(5) EFT C 194 af 28. 7. 1982, s. 1.BILAG EF-HANDLINGSPROGRAM TIL FREMME AF NGO'er, SOM FØRST OG FREMMEST ER AKTIVE INDEN FOR MILJØBESKYTTELSE >TABELPOSITION>


title: Rådets afgørelse af 24. juni 2010 om udnævnelse af halvdelen af medlemmerne af Den Europæiske Fødevaresikkerhedsautoritets bestyrelse

text:
               30.6.2010

               DA

               Den Europæiske Unions Tidende

               C 171/3

         RÅDETS AFGØRELSE
   af 24. juni 2010
   om udnævnelse af halvdelen af medlemmerne af Den Europæiske Fødevaresikkerhedsautoritets bestyrelse
   2010/C 171/05
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (1), særlig artikel 25, stk.1,
   under henvisning til den liste over kandidater, som Europa-Kommissionen har forelagt Rådet,
   under henvisning til Europa-Parlamentets synspunkter, og
   ud fra følgende betragtninger:

               (1)

               Det er afgørende, at det sikres, at Den Europæiske Fødevaresikkerhedsautoritet (i det følgende benævnt »EFSA«) er uafhængig, at den besidder en høj videnskabelig standard, samt at den er gennemsigtig og effektiv. Samarbejde med medlemsstaterne er også uomgængeligt nødvendigt.

               (2)

               For halvdelen af medlemmerne af autoritetens bestyrelse vil deres mandatperiode udløbe den 30. juni 2010.

               (3)

               Kandidaturer er blevet gennemgået med henblik på at udnævne syv nye medlemmer af bestyrelsen på grundlag af dokumentation fra Kommissionen og i lyset af Europa-Parlamentets synspunkter. Målet er at sikre det højest mulige kompetenceniveau, en bred vifte af relevant ekspertise, f.eks. i ledelse og i offentlig forvaltning, og den størst mulige geografiske spredning i Unionen.

               (4)

               Tre af de nuværende medlemmer af EFSA's bestyrelse har en baggrund i organisationer, der repræsenterer forbrugere og andre interesser i fødevarekæden, derfor bør mindst et af de nye medlemmer af EFSA's bestyrelse fortsat have en sådan baggrund —

         VEDTAGET DENNE AFGØRELSE:
   Artikel 1
   Følgende udnævnes til medlemmer af Den Europæiske Fødevaresikkerhedsautoritets bestyrelse for perioden fra den 1. juli 2010 til den 30. juni 2014:
   Diána Bánáti (2)

   Manuel Barreto Dias
   Marianne Elvander (2)

   Milan Kováč
   Stella Michaelidou-Canna
   Jan Mousing
   Pieter Vanthemsche (3)

   Artikel 2
   Denne afgørelse offentliggøres i Den Europæiske Unions Tidende.

      Udfærdiget i Luxembourg, den 24. juni 2010.

            På Rådets vegne

         J. BLANCO LÓPEZ

            Formand

      (1)  EFT L 31 af 1.2.2002, s. 1.

      (2)  Nuværende medlem af EFSA's bestyrelse.

      (3)  Baggrund i organisationer, der repræsenterer andre interesser i fødevarekæden.


title: Rådets afgørelse nr. 136/2014/EU af 20. februar 2014 om regler og procedurer med henblik på at gøre det muligt for Grønland at deltage i Kimberley-processens certificeringsordning

text:
               20.3.2014

               DA

               Den Europæiske Unions Tidende

               L 84/99

      RÅDETS AFGØRELSE
      Nr. 136/2014/EU
   af 20. februar 2014
   om regler og procedurer med henblik på at gøre det muligt for Grønland at deltage i Kimberley-processens certificeringsordning
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 203,
   under henvisning til forslag fra Europa-Kommissionen,
   efter fremsendelse af udkast til lovgivningsmæssig retsakt til de nationale parlamenter,
   under henvisning til udtalelse fra Europa-Parlamentet (1),
   efter en særlig lovgivningsprocedure, og
   ud fra følgende betragtninger:

               (1)

               Den Europæiske Union er en deltagende part i Kimberley-processens certificeringsordning for international handel med uslebne diamanter (»Kimberley-processens certificeringsordning«). Som deltagende part skal den sikre, at der følger et certifikat med hver eneste forsendelse af uslebne diamanter, der importeres til eller eksporteres fra Unionens område.

               (2)

               Rådets forordning (EF) nr. 2368/2002 (2) indfører et EU-system for certificering og import- og eksportkontrol for uslebne diamanter med henblik på gennemførelse af Kimberley-processens certificeringsordning

               (3)

               Grønland er ikke en del af Unionens område, men er opført på listen over oversøiske lande og territorier i bilag II til traktaten om Den Europæiske Unions funktionsmåde (TEUF). I henhold til artikel 198 i TEUF er formålet med associeringen af de oversøiske lande og territorier med Unionen at fremme den økonomiske og sociale udvikling i de oversøiske lande og territorier og at oprette nære økonomiske forbindelser mellem dem og Unionen som helhed.

               (4)

               Danmark og Grønland har anmodet om, at det bliver gjort muligt for Grønland at deltage i Kimberley-processens certificeringsordning for uslebne diamanter gennem et samarbejde med Unionen. En sådan deltagelse ville styrke de økonomiske bånd mellem Unionen og Grønland inden for diamantindustrien, og det ville navnlig sætte Grønland i stand til at eksportere uslebne diamanter med et EU-certifikat inden for rammerne af certificeringsordningen, så den økonomiske udvikling i Grønland kan fremmes.

               (5)

               Handel med uslebne diamanter i Grønland bør derfor ske i overensstemmelse med EU-reglerne om gennemførelse af Kimberley-processens certificeringsordning for international handel med uslebne diamanter. Anvendelsesområdet for forordning (EF) nr. 2368/2002 vil derfor blive udvidet ved Europa-Parlamentets og Rådets forordning (EU) nr. 257/2014 (3) til også at omfatte Grønlands område, for så vidt angår certificeringsordningen.

               (6)

               Særligt bør Grønland kun eksportere uslebne diamanter til andre deltagende parter i Kimberley-processens certificeringsordning, når diamanterne er blevet certificeret af en EU-myndighed opført på listen i bilag III til forordning (EF) nr. 2368/2002. Import af uslebne diamanter til Grønland bør også verificeres af EU-myndighederne.

               (7)

               For at der kan tillades international handel med uslebne diamanter i Grønland i overensstemmelse med reglerne om handel inden for Unionen, bør Grønland forpligte sig til at gennemføre de relevante bestemmelser i forordning (EF) nr. 2368/2002 i Grønlands nationale ret, så denne afgørelse kan finde anvendelse —

         VEDTAGET DENNE AFGØRELSE:
   Artikel 1
   Genstand og anvendelsesområde
   Denne afgørelse fastsætter de generelle regler og betingelser for Grønlands deltagelse i ordningen for certificering og import- og eksportkontrol for uslebne diamanter, der er fastsat i forordning (EF) nr. 2368/2002. Med henblik herpå fastsætter denne afgørelse reglerne og procedurerne for anvendelsen af Kimberley-processens certificeringsordning på uslebne diamanter, der importeres til Grønland eller eksporteres fra Grønland til Unionen eller til andre deltagende parter i Kimberley-processens certificeringsordning.
   Artikel 2
   Definitioner
   I denne afgørelse forstås ved:
   a)   »deltagende part«: en deltagende part som defineret i artikel 2, litra c), i forordning (EF) nr. 2368/2002
   b)   »EU-myndighed«: en fællesskabsmyndighed som defineret i artikel 2, litra f), i forordning (EF) nr. 2368/2002
   c)   »EU-certifikat«: et fællesskabscertifikat som defineret i artikel 2, litra g), i forordning (EF) nr. 2368/2002.
   Artikel 3
   Almindelige regler
   1.   Grønland sikrer, at forordning (EF) nr. 2368/2002 gennemføres i de bestemmelser i lovgivningen, der gælder for Grønland, for så vidt angår betingelser og formaliteter for import og eksport af uslebne diamanter, deres transit gennem Unionen fra og til en anden deltagende part end Unionen, Unionens, herunder Grønlands, deltagelse i Kimberley-processens certificeringsordning, forpligtelserne til at udvise passende omhu, modvirkning af omgåelse, informationsudveksling og sikring af, at sådanne bestemmelser overholdes.
   2.   Grønland udpeger de myndigheder, der er ansvarlige for gennemførelsen af de relevante bestemmelser i forordning (EF) nr. 2368/2002 inden for dets område, og meddeler Kommissionen, at disse myndigheder er blevet udpeget med angivelse af deres kontaktoplysninger.
   Artikel 4
   Import til Unionen af uslebne diamanter, der er udvundet eller brudt i Grønland
   1.   Uslebne diamanter, kan kun importeres til Unionen, hvis

               a)

               De er ledsaget af en attest, jf. stk. 2

               b)

               de er placeret i en beholder, der er sikret mod manipulation, og de segl, der er påført ved udførslen, ikke er brudt

               c)

               attesten, jf. stk. 2, klart angiver, hvilken forsendelse den vedrører

               d)

               de uslebne diamanter ikke tidligere er blevet eksporteret til en anden deltagende part end Unionen.

         2.   Med henblik på at tillade, at uslebne diamanter, der er udvundet eller brudt i Grønland, importeres til Unionen, udsteder den kompetente myndighed for Grønland, der er opført på listen i bilag II (herefter »den grønlandske myndighed«), efter anmodning en attest, der opfylder kravene i bilag I.
   3.   Den grønlandske myndighed udsteder attesten til ansøgeren og opbevarer en kopi i tre år til dokumentationsformål.
   4.   En toldangivelse om overgang til fri omsætning i henhold til Rådets forordning (EØF) nr. 2913/92 (4) vedrørende uslebne diamanter, jf. denne artikels stk. 1, kan kun antages, hvis en EU-myndighed opført på listen i bilag III til forordning (EF) nr. 2368/2002 har verificeret attesten udstedt i medfør af denne artikels stk. 2. Med henblik herpå skal beholdere indeholdende uslebne diamanter, der er udvundet eller brudt i Grønland, straks ved indførslen til Unionen overgives til en kompetent EU-myndighed til verificering.
   5.   Hvis en EU-myndighed fastslår, at betingelserne i stk. 1 er opfyldt, skal den bekræfte dette på den originale attest og give importøren en bekræftet og forfalskningssikret kopi af attesten. Bekræftelsen skal finde sted senest ti arbejdsdage efter overgivelsen af attesten.
   6.   Den medlemsstat, hvortil der indføres uslebne diamanter fra Grønland, sikrer, at de overgives til den kompetente EU-myndighed. Eksportøren er ansvarlig for selve forsendelsen af de uslebne diamanter og de hermed forbundne omkostninger.
   7.   Hvis der er tvivl om, hvorvidt en attest udstedt i medfør af stk. 2 er ægte eller rigtig, eller hvis der er behov for yderligere oplysninger, kontakter toldmyndighederne den grønlandske myndighed.
   8.   EU-myndigheden skal opbevare originalerne af de attester, jf. stk. 2, som den har fået forelagt til verificering, i mindst tre år. Den giver Kommissionen eller personer eller organer, som er udpeget af Kommissionen, adgang til disse originale attester, navnlig med henblik på at besvare spørgsmål, der måtte blive rejst i forbindelse med Kimberley-processens certificeringsordning.
   Artikel 5
   Senere import af uslebne diamanter, der er udvundet eller brudt i Grønland, til Unionen
   Uanset artikel 4 kan uslebne diamanter, der er udvundet eller brudt i Grønland, importeres til Unionen, hvis

               a)

               de tidligere lovligt er blevet genudført fra Unionen til Grønland

               b)

               de ledsages af en bekræftet og forfalskningssikret kopi af attesten omhandlet i artikel 4, stk. 2, som er valideret af en EU-myndighed i henhold til artikel 4, stk. 5

               c)

               de er placeret i en beholder, der er sikret mod manipulation, og de segl, der er påført ved udførslen, ikke er brudt

               d)

               dokumentet, jf. litra b), klart angiver, hvilken forsendelse den vedrører

               e)

               de uslebne diamanter ikke tidligere er blevet eksporteret til en anden deltagende part end Unionen.

         Artikel 6
   Anden import til Unionen af uslebne diamanter fra Grønland
   Uanset artikel 4 og 5 kan uslebne diamanter fra Grønland importeres til Unionen, hvis

               a)

               de tidligere lovligt er blevet udført fra Unionen til Grønland

               b)

               de er ledsaget af det i artikel 9, litra b), nævnte dokument

               c)

               de er placeret i en beholder, der er sikret mod manipulation, og de segl, den deltagende part har påført ved udførslen, ikke er brudt

               d)

               dokumentet, jf. artikel 9, litra b), klart angiver, hvilken forsendelse det vedrører.

         Artikel 7
   Eksport af uslebne diamanter fra Grønland til andre deltagere
   1.   Uslebne diamanter må kun udføres fra Grønland til en anden deltagende part end Unionen, hvis

               a)

               de først lovligt er indført fra Grønland til Unionen i henhold til artikel 4, stk. 1, eller artikel 5 eller 6

               b)

               de ved indførslen til Unionen blev overgivet til en EU-myndighed til verificering

               c)

               de er ledsaget af et tilsvarende EU-certifikat, som er udstedt og valideret af en EU-myndighed

               d)

               de er placeret i en beholder, der er sikret mod manipulation og forseglet i overensstemmelse med artikel 12 i forordning (EF) nr. 2368/2002.

         2.   En EU-myndighed, hvortil uslebne diamanter indført fra Grønland til Unionen overgives til verificering, udsteder et EU-certifikat til eksportøren af diamanterne i medfør af artikel 12 i forordning (EF) nr. 2368/2002.
   3.   En medlemsstat, hvortil der indføres uslebne diamanter fra Grønland, sikrer, at de overgives til den kompetente EU-myndighed.
   4.   Eksportøren er ansvarlig for selve forsendelsen af de uslebne diamanter og de hermed forbundne omkostninger.
   Artikel 8
   Genudførsel fra Unionen til Grønland af uslebne diamanter, der er udvundet eller brudt i Grønland
   Uslebne diamanter, der er udvundet eller brudt i Grønland, kan genudføres til Grønland fra Unionen, hvis

               a)

               de først lovligt er blevet indført fra Grønland til Unionen i henhold til artikel 4, stk. 1, eller artikel 5 eller 6

               b)

               de ledsages af en bekræftet og forfalskningssikret kopi af attesten omhandlet i artikel 4, stk. 2, som er valideret af en EU-myndighed i henhold til artikel 4, stk. 5

               c)

               de er placeret i en beholder, der er sikret mod manipulation, og de segl, der er påført ved udførslen, ikke er brudt

               d)

               dokumentet, jf. litra b), klart angiver, hvilken forsendelse den vedrører

               e)

               de uslebne diamanter ikke tidligere er blevet eksporteret til en anden deltagende part end Unionen.

         Artikel 9
   Anden import til Grønland af uslebne diamanter fra andre deltagende parter
   Uanset artikel 8 kan uslebne diamanter udføres til Grønland fra Unionen, hvis

               a)

               de først lovligt er blevet indført til Unionen fra en anden deltagende part end Unionen i henhold til kapitel II i forordning (EF) nr. 2368/2002

               b)

               de ledsages af en bekræftet og forfalskningssikret kopi af det bekræftede certifikat omhandlet i artikel 5, stk. 1, litra a), i forordning (EF) nr. 2368/2002

               c)

               de er placeret i en beholder, der er sikret mod manipulation, og de segl, der er påført ved udførslen, ikke er brudt

               d)

               dokumentet, jf. litra b), klart angiver, hvilken forsendelse det vedrører.

         Artikel 10
   Rapportering
   1.   Den grønlandske myndighed sender hver måned Kommissionen en rapport om alle de attester, der er blevet udstedt i henhold til artikel 4, stk. 2.
   2.   For hver attest skal denne rapport mindst angive:

               a)

               attestens entydige løbenummer

               b)

               navnet på den udstedende myndighed, jf. listen i bilag II

               c)

               udstedelsesdatoen

               d)

               datoen for udløbet af gyldighedsperioden

               e)

               oprindelsesland

               f)

               kode(r) i det harmoniserede varebeskrivelses- og varenomenklatursystem (HS-kode(r))

               g)

               vægt i karat

               h)

               værdi (anslået).

         Artikel 11
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.

   Den finder anvendelse fra den dag, hvor Grønland meddeler Kommissionen, at det i national ret har gennemført de relevante bestemmelser i forordning (EF) nr. 2368/2002 for at give Grønland mulighed for at blive inddraget i Kimberley-processens certificeringsordning.

      Udfærdiget i Bruxelles, den 20. februar 2014.

            På Rådets vegne

         K. HATZIDAKIS

            Formand

      (1)  Udtalelse af 4.2.2014 (endnu ikke offentliggjort i EUT).

      (2)  Rådets forordning (EF) nr. 2368/2002 af 20. december 2002 om gennemførelse af Kimberley-processens certificeringsordning for international handel med uslebne diamanter (EFT L 358 af 31.12.2002, s. 28).

      (3)  Europa-Parlamentets og Rådets forordning (EU) nr. 257/2014 af 26. februar 2014 om ændring af Rådets forordning (EF) nr. 2368/2002 for så vidt angår Grønlands inddragelse i gennemførelsen af Kimberley-processens certificeringsordning (Se side 69 i denne EUT).

      (4)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).

      BILAG I

         Attester, jf. artikel 4, 5, 8 og 10

      Attesterne, jf. artikel 4, 5, 8 og 10, skal mindst indeholde følgende:

                  a)

                  et entydigt løbenummer

                  b)

                  udstedelsesdatoen

                  c)

                  datoen for udløbet af gyldighedsperioden

                  d)

                  navnet på den udstedende myndighed, jf. bilag II, og dennes underskrift og stempel

                  e)

                  oprindelsesland (Grønland)

                  f)

                  HS-kode(r)

                  g)

                  vægt i karat

                  h)

                  værdi (anslået)

                  i)

                  angivelse af eksportøren og modtageren.

      BILAG II

         Den kompetente myndighed for Grønland, jf. artikel 3, stk. 2, samt artikel 4 og 10

                  Råstofstyrelsen

                  Imaneq 1A 201, P.O. Box 930, 3900 Nuuk, Grønland

                  Tlf. (+ 299) 34 68 00, fax (+ 299) 32 43-02, e-mail: bmp@nanoq.gl.


title: 2011/348/EF: Rådets afgørelse af 10. november 2009 om undertegnelse på Fællesskabets vegne og om midlertidig anvendelse af aftalen mellem Det Europæiske Fællesskab og Det Hashemitiske Kongerige Jordan om videnskabeligt og teknologisk samarbejde

text:
               17.6.2011

               DA

               Den Europæiske Unions Tidende

               L 159/107

         RÅDETS AFGØRELSE
   af 10. november 2009
   om undertegnelse på Fællesskabets vegne og om midlertidig anvendelse af aftalen mellem Det Europæiske Fællesskab og Det Hashemitiske Kongerige Jordan om videnskabeligt og teknologisk samarbejde
   (2011/348/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 170, sammenholdt med artikel 300, stk. 2, første afsnit, første punktum,
   under henvisning til forslag fra Kommissionen, og
   ud fra følgende betragtninger:

               (1)

               Kommissionen har på Fællesskabets vegne ført forhandlinger med Det Hashemitiske Kongerige Jordan om en aftale om videnskabeligt og teknologisk samarbejde (i det følgende benævnt »aftalen«).

               (2)

               Forhandlingerne mundede ud i den aftale, der blev paraferet den 28. januar 2009.

               (3)

               Det er nødvendigt at undertegne aftalen med forbehold af dens indgåelse på et senere tidspunkt —

         TRUFFET FØLGENDE AFGØRELSE:
   Artikel 1
   Undertegnelsen af aftalen mellem Det Europæiske Fællesskab og Det Hashemitiske Kongerige Jordan om videnskabeligt og teknologisk samarbejde godkendes hermed på Fællesskabets vegne med forbehold af dens indgåelse.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges herved til at udpege den eller de personer, der er beføjet til på Fællesskabets vegne at undertegne aftalen med forbehold af dens indgåelse.
   Artikel 3
   Aftalen anvendes midlertidigt som fastsat i aftalens artikel 7, stk. 2, ved undertegnelsen, indtil procedurerne for dens formelle indgåelse er afsluttet.

      Udfærdiget i Bruxelles, den 10. november 2009.

            På Rådets vegne

         A. BORG

            Formand

    ---documentbreak---

               17.6.2011

               DA

               Den Europæiske Unions Tidende

               L 159/108

         AFTALE
   mellem Det Europæiske Fællesskab og Det Hashemitiske Kongerige Jordan om videnskabeligt og teknologisk samarbejde
   DET EUROPÆISKE FÆLLESSKAB, i det følgende benævnt »Fællesskabet«,
   på den ene side, og
   DET HASHEMITISKE KONGERIGE JORDAN, i det følgende benævnt »Jordan«,
   på den anden side,
   i det følgende benævnt »parterne«,
   SOM HENVISER TIL traktaten om oprettelse af Det Europæiske Fællesskab, særlig artikel 170, sammenholdt med artikel 300, stk. 2, første afsnit, første punktum, og stk. 3, første afsnit,
   SOM TAGER I BETRAGTNING, at videnskab og teknologi har stor betydning for parternes økonomiske og sociale udvikling, og at der henvises hertil i artikel 43 i Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Det Hashemitiske Kongerige Jordan på den anden side, som trådte i kraft den 1. maj 2002,
   SOM HENVISER TIL den europæiske naboskabspolitik og EU's strategi for styrkelse af forbindelserne med nabolandene, inden for hvis rammer parterne har holdt møder og er nået til enighed om en handlingsplan, som bl.a. går ud på at »styrke samarbejdet om videnskab og teknologi«. Den fælles handlingsplan for europæisk naboskabspolitik falder i tråd med den jordanske regerings gennemførelsesprogram (2007-2009) for Kuluna Al Urdun (den nationale dagsorden), som sigter mod at udvikle en bæredygtig socioøkonomisk reformproces,
   SOM TAGER I BETRAGTNING, at Fællesskabet og Jordan har iværksat fælles forskning, teknologisk udvikling og demonstration på en række områder af fælles interesse, og at det vil være til begge parters fordel, hvis de deltager i hinandens forsknings- og udviklingsaktiviteter på gensidig basis,
   SOM ØNSKER at etablere en formel ramme for samarbejde om videnskabelig og teknologisk forskning, der vil kunne udbygge og styrke samarbejdsaktiviteter på områder af fælles interesse og tilskynde til anvendelse af resultaterne af dette samarbejde under hensyntagen til deres gensidige økonomiske og sociale interesser,
   SOM ØNSKER at åbne det europæiske forskningsrum for tredjelande, bl.a. for partnerlandene i Middelhavsområdet,
   ER BLEVET ENIGE OM FØLGENDE:
   Artikel 1
   Anvendelsesområde og principper
   1.   Parterne fremmer, udvikler og letter samarbejdet mellem Fællesskabet og Jordan på områder af fælles interesse, hvor de gennemfører videnskabelige og teknologiske forsknings- og udviklingsaktiviteter.
   2.   Samarbejdsaktiviteterne gennemføres efter følgende principper:

               —

               fremme af et vidensamfund til gavn for begge parters økonomiske og sociale udvikling

               —

               gensidigt udbytte baseret på en generelt ligelig fordeling af fordelene

               —

               gensidig adgang til aktiviteter under de forskningsprogrammer og -projekter, parterne hver især gennemfører

               —

               rettidig udveksling af oplysninger, der kan fremme samarbejdsaktiviteterne

               —

               behørig beskyttelse af intellektuelle ejendomsrettigheder

               —

               deltagelse og finansiering i overensstemmelse med parternes love og bestemmelser.

         Artikel 2
   Nærmere bestemmelser for samarbejdet
   1.   Retlige enheder hjemmehørende i Jordan, som defineret i bilag I, herunder fysiske og juridiske personer, deltager i indirekte samarbejdsaktiviteter under Det Europæiske Fællesskabs rammeprogram for forskning, teknologisk udvikling og demonstration (i det følgende benævnt »rammeprogrammet«), hvis de betingelser, der er fastsat eller henvist til i bilag I og II, er opfyldt.
   Retlige enheder hjemmehørende i Fællesskabets medlemsstater, som defineret i bilag I, deltager i Jordans forskningsprogrammer og -projekter inden for temaer, der modsvarer temaerne for rammeprogrammet, på samme vilkår som retlige enheder i Jordan, hvis de betingelser, der er fastsat eller henvist til i bilag I og II, er opfyldt.
   2.   Samarbejdet kan også gennemføres under følgende former og med følgende midler:

               —

               jævnlige drøftelser om retningslinjer og prioriteringer inden for forskningspolitik og -planlægning i Jordan og Fællesskabet

               —

               drøftelser om samarbejdet, udviklingen og fremtidsudsigterne

               —

               rettidig udveksling af information om gennemførelsen af programmer og forskningsprojekter i Jordan og Fællesskabet og om resultaterne af det arbejde, der gennemføres som led i denne aftale

               —

               fælles møder

               —

               besøg og udveksling af forskningsmedarbejdere, ingeniører og teknikere, bl.a. i uddannelsesøjemed

               —

               udveksling og fælles brug af udstyr, materialer og testtjenester

               —

               kontakter mellem program- eller projektledere fra Jordan og Fællesskabet

               —

               ekspertdeltagelse i seminarer, symposier og workshopper

               —

               udveksling af oplysninger om praksis, love, bestemmelser og programmer, som er relevante for samarbejde efter denne aftale

               —

               uddannelse i forskning og teknologisk udvikling

               —

               gensidig adgang til videnskabelig og teknisk information, der er relevant for dette samarbejde

               —

               alle andre aktiviteter, som vedtages af Det Blandede V&T-Udvalg EF-Jordan, jf. artikel 4, og som anses for at være i overensstemmelse med begge parters politik og procedurer.

         Artikel 3
   Styrkelse af samarbejdet
   1.   Parterne gør inden for rammerne af deres respektive lovgivning alt for at lette fri bevægelighed og ophold for forskningsmedarbejdere, der deltager i aktiviteter i medfør af denne aftale, samt for at lette grænseoverskridende transport af varer, der skal anvendes som led i sådanne aktiviteter.
   2.   Såfremt Fællesskabet i overensstemmelse med sine egne regler ensidigt yder støtte til en retlig enhed i Jordan, der deltager i en indirekte EF-samarbejdsaktivitet, sikrer Jordan, at den pågældende transaktion ikke pålægges skatter eller afgifter.
   Artikel 4
   Forvaltning af aftalen
   1.   Aktiviteter i henhold til denne aftale koordineres og lettes på Jordans vegne af Higher Council for Science and Technology og på Fællesskabets vegne af Europa-Kommissionen, der optræder som parternes eksekutivorganer (i det følgende benævnt »eksekutivorganer«).
   2.   Eksekutivorganerne nedsætter et blandet udvalg, benævnt »Det Blandede V&T-Udvalg EF-Jordan« (i det følgende »Det Blandede Udvalg«), som bl.a. har til opgave:

               —

               at sikre, vurdere og overvåge gennemførelsen af denne aftale samt at ændre dens bilag eller vedtage nye bilag under hensyntagen til udviklingen i parternes forskningspolitik, idet parterne hver især gennemfører deres egne procedurer med henblik herpå

               —

               på årsbasis at udpege potentielle sektorer, hvor samarbejdet bør udvikles eller forbedres, og undersøge foranstaltninger med henblik herpå

               —

               at føre jævnlige drøftelser om kommende retningslinjer og prioriteringer inden for forskningspolitik og -planlægning i Jordan og Fællesskabet samt om udsigterne for kommende samarbejde under denne aftale

               —

               at fremsætte henstillinger til parterne om denne aftales gennemførelse, herunder identificering af og henstilling om tilføjelser til de aktiviteter, der er nævnt i artikel 2, stk. 2, og konkrete foranstaltninger til at forbedre den gensidige adgang, jf. artikel 1, stk. 2.

         3.   Det Blandede Udvalg, som består af repræsentanter for eksekutivorganerne, fastsætter selv sin forretningsorden.
   4.   Det Blandede Udvalg træder normalt sammen en gang om året, skiftevis i Fællesskabet og i Jordan. Der afholdes ekstraordinære møder efter behov og efter aftale mellem parterne. Konklusioner og henstillinger fra Det Blandede Udvalg sendes til orientering til Associeringsudvalget for Euro-Middelhavsaftalen mellem Den Europæiske Union og Det Hashemitiske Kongerige Jordan.
   Artikel 5
   Finansiering
   Gensidig deltagelse i forskningsaktiviteter i medfør af denne aftale fastlægges på de i bilag I opstillede vilkår og er underlagt de love, regler, politikker og gennemførelsesbestemmelser, der er gældende på de respektive parters område.
   Hvis den ene part yder finansiel støtte til deltagere fra den anden part i forbindelse med indirekte samarbejdsaktiviteter, gives der told- og afgiftsfritagelse for tilskud og finansielle eller andre bidrag, som ydes af den ene part til deltagere fra den anden part for at støtte disse samarbejdsaktiviteter.
   Artikel 6
   Formidling og udnyttelse af resultater og information
   Formidling og udnyttelse af indhentede og/eller udvekslede resultater og informationer såvel som forvaltning, tildeling og udøvelse af intellektuelle ejendomsrettigheder hidrørende fra forskningsaktiviteter, som er gennemført på grundlag af denne aftale, er underlagt betingelserne i bilag II.
   Artikel 7
   Afsluttende bestemmelser
   1.   Bilag I og II er en integrerende del af denne aftale. Alle spørgsmål eller tvister vedrørende fortolkningen eller gennemførelsen af denne aftale afgøres efter fælles overenskomst mellem parterne.
   2.   Denne aftale træder i kraft, når parterne har meddelt hinanden, at deres interne procedurer for aftalens indgåelse er afsluttet. Når parterne har undertegnet aftalen, finder denne midlertidig anvendelse, indtil parterne har afsluttet deres interne procedurer for indgåelsen. Meddeler den ene part den anden, at den ikke indgår aftalen, aftales det hermed, at projekter og aktiviteter, der er iværksat under den midlertidige anvendelse af aftalen, og som stadig er i gang på tidspunktet for ovennævnte meddelelse, føres til ende på denne aftales vilkår.
   3.   Hver af parterne kan når som helst opsige aftalen med seks måneders varsel. Projekter og aktiviteter, der er i gang på tidspunktet for opsigelsen af aftalen, føres til ende i henhold til vilkårene i aftalen.
   4.   Denne aftale forbliver i kraft, indtil den ene af parterne skriftligt underretter den anden part om, at den har til hensigt at opsige aftalen. I dette tilfælde bringes aftalen til ophør seks måneder efter modtagelsen af underretningen.
   5.   Beslutter en af parterne at ændre sine forskningsprogrammer og -projekter som omhandlet i artikel 1, stk. 1, meddeler denne parts eksekutivorgan den anden parts eksekutivorgan det nøjagtige indhold af disse ændringer. Uanset stk. 3 kan denne aftale ophæves på indbyrdes aftalte vilkår, hvis en af parterne senest en måned efter vedtagelsen af de i dette stykke omhandlede ændringer meddeler den anden part, at den agter at opsige aftalen.
   6.   Denne aftale gælder på den ene side for de områder, hvor traktaten om oprettelse af Det Europæiske Fællesskab finder anvendelse, og på de betingelser der er fastsat i nævnte traktat, og på den anden side for Det Hashemitiske Kongerige Jordans område. Det er dog ikke til hinder for, at samarbejdsaktiviteter kan udføres på åbent hav, i det ydre rum eller på tredjelandes område i overensstemmelse med international lov.

      TIL BEKRÆFTELSE HERAF har undertegnede, behørigt befuldmægtiget hertil af henholdsvis Det Europæiske Fællesskab og Det Hashemitiske Kongerige Jordan, undertegnet denne aftale.
      Udfærdiget i to eksemplarer i Bruxelles, den tredivte november 2009 på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk og arabisk, idet hver af disse tekster har samme gyldighed.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā –
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Хашемитското кралство Йордания
         Por el Reino Hachemí de Jordania
         Za Jordánské hášimovské království
         For Det Hashemitiske Kongerige Jordan
         Für das Haschemitische Königreich Jordanien
         Jordaania Hašimiidi Kuningriigi nimel
         Για το Χασεμιτικό Βασίλειο της Ιορδανίας
         For the Hashemite Kingdom of Jordan
         Pour le Royaume hachémite de Jordanie
         Per il Regno Hashemita di Giordania
         Jordānijas Hāšimītu Karalistes vārdā –
         Jordanijos Hašimitų Karalystės vardu
         A Jordán Hasimita Királyság részéről
         Għar-Renju Ħaxemita tal-Ġordan
         Voor het Hasjemitisch Koninkrijk Jordanië
         W imieniu Jordańskiego Królestwa Haszymidzkiego
         Pelo Reino Hachemita da Jordânia
         Pentru Regatul Hașemit al Iordaniei
         Za Jordánske hašimovské král’ovstvo
         Za Hašemitsko kraljevino Jordanijo
         Jordanian hašemiittisen kuningaskunnan puolesta
         För Hashemitiska konungariket Jordanien

   BILAG I

      DELTAGELSESVILKÅR FOR RETLIGE ENHEDER HJEMMEHØRENDE I DEN EUROPÆISKE UNIONS MEDLEMSSTATER OG I JORDAN

   Ved »retlig enhed« forstås i denne aftale enhver fysisk person eller enhver juridisk person, der er oprettet i overensstemmelse med den for dens hjemsted gældende nationale ret eller i overensstemmelse med fællesskabsretten eller international ret, og som har status som retssubjekt og i eget navn kan påtage sig forpligtelser og erhverve rettigheder.
   I.   Vilkår for deltagelse i indirekte aktioner under rammeprogrammet for retlige enheder hjemmehørende i Jordan

               1.

               Retlige enheder hjemmehørende i Jordan deltager i indirekte aktioner under rammeprogrammet på de vilkår, Europa-Parlamentet og Rådet har fastlagt i overensstemmelse med artikel 167 i traktaten om oprettelse af Det Europæiske Fællesskab.
               Desuden kan retlige enheder hjemmehørende i Jordan deltage i indirekte aktioner, der gennemføres i henhold til artikel 164 traktaten om oprettelse af Det Europæiske Fællesskab.

               2.

               Fællesskabet kan yde finansieringsbeløb til retlige enheder hjemmehørende i Jordan, der deltager i indirekte aktioner som omhandlet i punkt 1 på de vilkår, der er fastlagt i Europa-Parlamentets og Rådets afgørelse (Europa-Parlamentets og Rådets forordning (EF) nr. 1906/2006 af 18. december 2006) om regler for virksomheders, forskningscentres og universiteters deltagelse i foranstaltninger under syvende rammeprogram og for formidling af forskningsresultater (2007-2013) (1) i medfør af artikel 167 i traktaten om oprettelse af Det Europæiske Fællesskab, Fællesskabets finansforordning og anden gældende fællesskabslovgivning.

               3.

               Tilskudsaftaler eller kontrakter, som Fællesskabet indgår med retlige enheder hjemmehørende i Jordan med henblik på gennemførelse af en indirekte aktion, skal indeholde bestemmelser om kontrol- og revisionsforanstaltninger, der gennemføres af Europa-Kommissionen eller De Europæiske Fællesskabers Revisionsret eller under disses ansvar.
               Af hensyn til samarbejdet og den gensidige interesse yder de relevante jordanske myndigheder ved gennemførelsen af sådanne kontrol- og revisionsforanstaltninger enhver rimelig og gennemførlig bistand, der måtte være nødvendig eller hensigtsmæssig under de givne omstændigheder.

         II.   Vilkår for deltagelse i jordanske forskningsprogrammer og –projekter for retlige enheder hjemmehørende i Den Europæiske Unions medlemsstater

               1.

               Retlige enheder hjemmehørende i Fællesskabet og oprettet i henhold til national ret i en af EU's medlemsstater eller i henhold til fællesskabsretten kan deltage i projekter i Jordans forsknings- og udviklingsprogrammer i samarbejde med jordanske retlige enheder.

               2.

               Med forbehold af punkt 1 og bilag II gælder jordanske love, forordninger og statsdirektiver vedrørende gennemførelse af forsknings- og udviklingsprogrammer for retlige enheder hjemmehørende i Fællesskabet, der deltager i jordanske projekter som led i forsknings- og udviklingsprogrammer, på samme måde som de gælder for jordanske retlige enheder, for så vidt angår enhedernes rettigheder og forpligtelser, samt hvad angår vilkårene for indsendelse og evaluering af forslag og for tildeling og indgåelse af kontrakter om sådanne projekter, idet de retlige enheder sikres ligebehandling under hensyntagen til karakteren af samarbejdet mellem Jordan og Fællesskabet på dette område.
               For så vidt angår finansiering af retlige enheder hjemmehørende i Fællesskabet, der deltager i jordanske projekter som led i forsknings- og udviklingsprogrammer, gælder Jordans love, forordninger og statsdirektiver vedrørende gennemførelse af disse programmer på samme måde som for ikke-jordanske retlige enheder.

         III.   Information om deltagelsesmuligheder

   Jordan og Europa-Kommissionen vil jævnligt offentliggøre oplysninger om igangværende programmer og mulighederne for deltagelse fra retlige enheder hjemmehørende i de to parter.

      (1)  EUT L 391 af 30.12.2006, s. 1.
   BILAG II

      PRINCIPPER FOR TILDELING AF INTELLEKTUEL EJENDOMSRET

   I.   Anvendelse

   Ved »intellektuel ejendomsret« forstås i denne aftale intellektuel ejendomsret som defineret i artikel 2 i konventionen om oprettelse af Verdensorganisationen for Intellektuel Ejendomsret, udfærdiget i Stockholm den 14. juli 1967.
   Ved »viden« forstås i denne aftale resultater, herunder informationer, uanset om de kan beskyttes, samt ophavsrettigheder eller de til sådanne informationer knyttede rettigheder, der følger af ansøgning om eller udstedelse af patenter, registrering af mønstre, plantemateriale, supplerende beskyttelsescertifikater eller tilsvarende former for beskyttelse.
   II.   Retlige enheders intellektuelle ejendomsret i forbindelse med indirekte samarbejdsaktiviteter

               1.

               Hver af parterne sikrer, at dens behandling af intellektuel ejendomsret og forpligtelser for retlige enheder, der er hjemmehørende på den anden parts område, og som deltager i indirekte samarbejdsaktiviteter i medfør af denne aftale, og hermed beslægtede rettigheder, som opstår i forbindelse med en sådan deltagelse, er i overensstemmelse med de relevante love og bestemmelser og internationale konventioner, der gælder for parterne, herunder aftalen om handelsrelaterede intellektuelle ejendomsrettigheder, bilag 1C til Marrakechaftalen om oprettelse af Verdenshandelsorganisationen, Parisakten af 24. juli 1971 til Bernerkonventionen til værn for litterære og kunstneriske værker og Stockholmakten af 14. juli 1967 til Pariserkonventionen til beskyttelse af industriel ejendom.

               2.

               Hver part sikrer, at den anden parts deltagere i indirekte samarbejdsaktiviteter får samme behandling med hensyn til intellektuel ejendom, som tilkommer førstnævnte parts deltagere i henhold til reglerne for deltagelse i de pågældende forskningsprogrammer eller -projekter eller i henhold til førstnævnte parts love og bestemmelser.

         III.   Parternes intellektuelle ejendomsret

               1.

               Medmindre parterne udtrykkeligt enes om andet, gælder følgende regler for viden, som parterne frembringer som led i aktiviteter, der gennemføres i henhold til denne aftales artikel 2:

                           a)

                           ejendomsretten til viden tilfalder den part, der frembringer den pågældende viden. Kan parternes respektive andel af arbejdet ikke fastslås, tilfalder ejendomsretten parterne i fællesskab

                           b)

                           den part, der har ejendomsretten til viden, tildeler den anden part adgangsret til denne viden med henblik på gennemførelse af aktiviteter som anført i denne aftales artikel 2. Denne adgangsret gives royaltyfrit.

               2.

               Medmindre parterne udtrykkeligt enes om andet, gælder følgende regler for videnskabelig litteratur, som parterne har frembragt:

                           a)

                           i tilfælde, hvor en af parterne udgiver videnskabelige og tekniske data, informationer og resultater i tidsskrifter, artikler, rapporter eller bøger, herunder videoer og edb-programmer, på grundlag af og i relation til aktiviteter, der er udført i henhold til denne aftale, tildeles den anden part en verdensomspændende, ikke-eksklusiv, uigenkaldelig og royaltyfri ret til at oversætte, reproducere, tilpasse, formidle og offentligt distribuere sådanne værker

                           b)

                           alle eksemplarer af ophavsretligt beskyttede data og informationer, der er omfattet af dette afsnit og skal distribueres offentligt, skal være forsynet med forfatternavn(e), medmindre en forfatter udtrykkeligt anmoder om ikke at blive nævnt ved navn. Desuden skal der klart og tydeligt henvises til parternes fælles medvirken.

               3.

               Medmindre parterne udtrykkeligt enes om andet, gælder følgende regler for ikke-frigivne informationer, som parterne råder over:

                           a)

                           når den ene part meddeler den anden informationer vedrørende aktiviteter, der gennemføres som led i denne aftale, identificerer den de informationer, den ikke ønsker at frigive, med fortrolige mærker eller påtegninger

                           b)

                           den modtagende part kan på eget ansvar videregive ikke-frigivne informationer til organer eller personer, som denne part har tilsyn med, men kun med det udtrykkelige formål at gennemføre denne aftale

                           c)

                           med forudgående skriftligt samtykke fra den part, der stiller ikke-frigivet viden til rådighed, kan den modtagende part give sådan viden større udbredelse end tilladt efter litra b). Parterne samarbejder om at fastlægge procedurer for anmodning om og opnåelse af forudgående skriftligt samtykke til en sådan større udbredelse, og hver part giver sit samtykke i den udstrækning, det er muligt efter denne parts nationale politik, love og bestemmelser

                           d)

                           ikke-frigivne informationer eller andre fortrolige informationer, der ikke forelægges i skriftlig form, men som stilles til rådighed på seminarer eller møder, der afholdes mellem repræsentanter for parterne i medfør af denne aftale, eller informationer, der fremkommer ved tilknytning af personale, brug af faciliteter eller gennem indirekte aktioner, behandles fortsat fortroligt, hvis modtageren af sådanne ikke-frigivne eller andre fortrolige eller beskyttede informationer blev gjort opmærksom på denne videns fortrolige karakter på det tidspunkt, hvor den pågældende viden blev meddelt, jf. litra a)

                           e)

                           parterne bestræber sig på at sikre, at ikke-frigivet viden, som de får stillet til rådighed i henhold til litra a) og d), forvaltes på den her fastlagte måde. Hvis en af parterne bliver opmærksom på, at den vil blive eller med rimelighed kan forventes at blive ude af stand til at opfylde fortrolighedsbestemmelserne i litra a) og d), giver den omgående den anden part meddelelse herom. Parterne rådfører sig derefter med hinanden om, hvilke skridt der skal tages.


title: 2013/41/FUSP: Den Udenrigs- og Sikkerhedspolitiske Komités afgørelse EUCAP NESTOR/1/2013 af 11. januar 2013 om nedsættelse af bidragyderkomitéen for Den Europæiske Unions mission vedrørende regional flådekapacitetsopbygning på Afrikas Horn (EUCAP NESTOR)

text:
               23.1.2013

               DA

               Den Europæiske Unions Tidende

               L 20/50

      DEN UDENRIGS- OG SIKKERHEDSPOLITISKE KOMITÉS AFGØRELSE EUCAP NESTOR/1/2013
   af 11. januar 2013
   om nedsættelse af bidragyderkomitéen for Den Europæiske Unions mission vedrørende regional flådekapacitetsopbygning på Afrikas Horn (EUCAP NESTOR)
   (2013/41/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets afgørelse 2012/389/FUSP af 16. juli 2012 om Den Europæiske Unions mission vedrørende regional flådekapacitetsopbygning på Afrikas Horn (EUCAP NESTOR) (1), særlig artikel 10, stk. 3, og
   ud fra følgende betragtninger:

               (1)

               (1) Rådet bemyndigede ved artikel 10, stk. 3, i afgørelse 2012/389/FUSP Den Udenrigs- og Sikkerhedspolitiske Komité (»PSC«) til at træffe de relevante afgørelser om accept af bidrag fra tredjelande til EUCAP NESTOR og til at nedsætte en bidragyderkomité.

               (2)

               Konklusionerne fra Det Europæiske Råds møde i Göteborg den 15.-16. juni 2001 fastlagde vejledende principper og ordninger for tredjelandes bidrag til politimissioner. Rådet godkendte den 10. december 2002 dokumentet »Konsultation af og bestemmelser for bidrag fra ikke-EU-stater til EU's civile krisestyringsoperationer«, som yderligere udbyggede ordningerne for tredjelandes deltagelse i civile krisestyringsoperationer, herunder nedsættelse af en bidragyderkomité.

               (3)

               Bidragyderkomitéen bør være et forum for drøftelse af alle problemer vedrørende ledelsen af EUCAP NESTOR med de bidragydende tredjelande. PSC, der udøver den politiske kontrol med og strategiske ledelse af EUCAP NESTOR, bør tage hensyn til bidragyderkomitéens synspunkter —

         VEDTAGET DENNE AFGØRELSE:
   Artikel 1
   Nedsættelse
   1.   Der nedsættes herved en bidragyderkomité for Den Europæiske Unions mission vedrørende regional flådekapacitetsopbygning på Afrikas Horn (EUCAP NESTOR).
   2.   Komitéens mandat er fastlagt i dokumentet »Konsultation af og bestemmelser for bidrag fra ikke-EU-stater til EU's civile krisestyringsoperationer«.
   Artikel 2
   Sammensætning
   1.   Bidragyderkomitéen er sammensat af følgende medlemmer:

               —

               repræsentanter for alle medlemsstaterne, og

               —

               repræsentanter for de tredjelande, der deltager i missionen, og som yder bidrag.

         2.   En repræsentant for Europa-Kommissionen kan også deltage i komitéens møder.
   Artikel 3
   Oplysninger fra missionschefen
   Bidragyderkomitéen modtager regelmæssigt oplysninger fra missionschefen.
   Artikel 4
   Formand
   Bidragyderkomitéen ledes af Unionens højtstående repræsentant for udenrigsanliggender og sikkerhedspolitik eller af dennes repræsentant.
   Artikel 5
   Møder
   1.   Formanden indkalder regelmæssigt til møde i bidragyderkomitéen. Hvis omstændighederne kræver det, kan der indkaldes til hastemøder på formandens initiativ eller efter anmodning fra et medlem.
   2.   Formanden udsender inden mødet en foreløbig dagsorden og dokumenter af relevans for mødet. Formanden har ansvaret for at orientere PSC om resultatet af bidragyderkomitéens drøftelser.
   Artikel 6
   Tavshedspligt
   1.   I overensstemmelse med Rådets afgørelse 2011/292/EU af 31. marts 2011 om reglerne for sikkerhedsbeskyttelse af EU's klassificerede informationer (2) finder Rådets sikkerhedsforskrifter anvendelse på møder og drøftelser i bidragyderkomitéen. Repræsentanter i komitéen skal navnlig have den fornødne sikkerhedsgodkendelse.
   2.   Bidragyderkomitéens drøftelser er undergivet tavshedspligt, medmindre komitéen med enstemmighed træffer anden bestemmelse.
   Artikel 7
   Ikrafttræden
   Denne afgørelse træder i kraft på dagen for vedtagelsen.

      Udfærdiget i Bruxelles, den 11. januar 2013.

            På Den Udenrigs- og Sikkerhedspolitiske Komités vegne

         O. SKOOG

            Formand

      (1)  EUT L 187 af 17.7.2012, s. 40.

      (2)  EUT L 141 af 27.5.2011, s. 17.


title: 78/470/Euratom: Rådets afgørelse af 30. maj 1978 om ændring af afgørelse 76/345/Euratom om fastlæggelse af et forsknings- og undervisningsprogram (1976/1980) inden for fusions- og plasmafysikområdet for Det europæiske Atomenergifællesskab

text:
Nr. L 151 / 8                               De Europæiske Fællesskabers Tidende                                         7 . 6 . 78
                                                              II
                                    (Retsakter blis offentliggørelse ikke er obligatorisk)
                                                           RÅD
                                                  RÅDETS AFGØRELSE
                                                      af 30 . maj 1978
               om ændring af afgørelse 76/345 / Euratom om fastlæggelse af et forsknings - og
               undervisningsprogram ( 1976/ 1980) inden for fusions - og plasmafysikområdet for
                                          Det europæiske Atomenergifællesskab
                                                      (78/470/ Euratom )
RÅDET FOR DE EUROPÆISKE                                            Rådet om en revision med henblik pa at erstatte dette
FÆLLESSKABER HAR —                                                 program med et nyt femårigt program fra den 1 . ja
                                                                   nuar 1979, som vil omfatte en videreførelse af JET-
under henvisning til traktaten om oprettelse af Det                projektet —
europæiske Atomenergifællesskab, særlig artikel 7,
under henvisning til forslag fra Kommissionen , fore
                                                                   TRUFFET FØLGENDE AFGØRELSE :
lagt efter høring af Det videnskabelige og tekniske
Udvalg,
                                                                                Artikel 1
under henvisning          til     udtalelse   fra   Europa-
Parlamentet ('), og
                                                                   I artikel 2 i afgørelse 76/345/ Euratom tilføjes følgende
ud fra følgende betragtninger :                                    stykke :
                                                                         » Ud over den bevilling og det personale, der er fast
Rådet vedtog ved afgørelse 76/345/ Euratom et                            sat i stk . 1 , fastsættes grænsen for de samlede finan
forsknings- og undervisningsprogram ( 1976/ 1980) in                    sielle forpligtelser, som er nødvendige til gennem
den for fusions- og plasmafysikområdet ;                                 førelse af JET-projektet, til 102,4 mio europæiske
                                                                         regningsenheder, idet regningsenheden er fastsat i
Fællesskabet må udrustes med et stort anlæg af                           artikel 10 i finansforordningen af 21 . december
Tokamak-typen (JET — »Joint European Torus «) ;                          19 77 vedrørende De europæiske Fællesskabers al
                                                                         mindelige budget (2), og det til dette projekt nød
det er derfor nødvendigt at stille tilstrækkelige yderli               vendige personale til højest 150 midlertidigt an
gere finansielle midler til rådighed for dette program                   satte som defineret i artikel 2 (a) i ansættelsesvilkå
til gennemførelse af JET-projektet, således at program                  rene for de øvrige ansatte ved De europæiske Fæl
                                                                         lesskaber.«
mets kontinuitet sikres, idet dette ydermere er et led i
en større sammenhæng, nemlig sikringen af Fællesska
bets energiforsyning på lang sigt ;
                                                                                Artikel 2
i henhold til artikel 3 i afgørelse 76/345/ Euratom vil
Kommissionen i løbet af 1978 fremsætte forslag til                 I bilaget til afgørelse 76/345/ Euratom tilføjes følgende
                                                                   punkt :
(') Udtalelse afgivet den 12. 5 . 1978 (endnu ikke offentlig
    gjort i EFT).                                                  (2 ) EFT nr. L 356 af 31 . 12. 1977, s . 1 .
 ---pagebreak--- 7 . 6 . 78                                De Europæiske Fællesskabers Tidende                          Nr. L 151 / 9
     »6.      Ovennævnte program suppleres med gen           Udfærdiget i Bruxelles, den 30 . maj 1978 .
     nemførelsen af JET-projektet, der tildeles et maksi
     mumsbeløb på 102,4 mio europæiske regnings
     enheder og et personale på højest 150 midlertidigt                                 På Rådets vegne
     ansatte . Det anførte beløb skal anvendes til finan                                I. NØRGAARD
     siering af første "halvdel af JET-projektets konstruk
     tionsfase med en deltagelse fastsat til 80 % .«                                        Formand